**Komplex projekt**

* Kód: PM-TKONB142
* Szemeszter: 6
* Kreditszám: 3
* Órák száma (ea/gy/lab): 0/0/2
* Számonkérés módja: félévközi jegy
* Előfeltételek:
* Tantárgy felelős: Szűcs István dr.
* Tantárgy koordinátor: Dolgosné Kovács Anita dr.

**Rövid leírás:**

A felsőoktatás ismeretszerzési folyamatában napjainkban átrendeződés játszódik le. A hagyományos oktatási struktúrában döntő szerepe van az oktatónak, ebben a formában a hallgatók ismereteikhez az oktatóik ismeretközlő tevékenységén keresztül jutnak hozzá. Napjainkban a hallgatók saját ismeretszerzési tevékenységének növelése felé tolódik el a hangsúly, ennek egyik formája a projektkészítés. A Komplex projekt tárgyban elsősorban a téma irodalmazása, adatgyűjtés és elméleti előkészítés folyik (ettől eltérés lehetséges) mérnöki probléma-felismerő és megoldási módszertani készségfejlesztéssel, valamint egy vagy több kutatási, vizsgálati módszer megismerése, elsajátítása.
A kutatási témákat oktatók hirdetik meg, melyeket a tanszéki hirdetőn és a witch szerveren is közzétesznek, ezekre a hallgatóknak pályázniuk kell.

**Általános követelmények:**

A foglalkozásokon minimum 70%-os részvétel, zárthelyi dolgozatok, beadandó feladatok teljesítése

**Cél:**

Témavezető (konzulens) oktató(k) irányításával kis létszámú (ált. 2-3 fő) hallgatói csoportok (konzultánsok) mérnöki szempontból tanulmányoznak, analizálnak, és írásban értékelnek aktuális környezetvédelmi problémákat, lehetőség szerint közlik ezek megoldásait; mindezekkel segítve a majdani diploma-dolgozat szakirodalmi, módszertani és méréstechnikai előkészítését.

**Módszer:**

Csoportmunka – az oktató(k) és hallgatók közreműködésével, – mely az egyének résztevékenységén alapul.

**Irodalom:**

A mindenkori témavezető oktató által a témában szükségesnek tartott ajánlott és kötelező irodalom mellett a hallgatók kutatása során fellelt és használhatónak ítélt adatforrások.

**Követelmények, pótlások:**

Követelmények a szorgalmi időszakban:
A témaválasztás megadásához a pályázati űrlapot a Környezetmérnöki Tanszék titkárságán, vagy a faliújságra kihelyezett tartóból lehet elvinni, és a titkárságra vagy tantárgyfelelős előtérben található levelező ládájába kell leadni. A pályázati űrlap leadási határidejét a Tanszék határozza meg, melyet a hallgatókkal is tudat. A pályázatok végső eredményét – egyeztetés után – a Tanszék a megfelelő oktatási héten hirdetményben közli. A hirdetmény megjelenése utáni egy héten belül a hallgató köteles témavezetőjénél jelentkezni. Minden héten konzultációkon való rendszeres részvétel, ahonnan a hallgató max. 3 alkalommal hiányozhat.
A dolgozat tartalmi követelményeit a mindenkori témavezető oktató(k) határozza meg. A formai követelmények a mindenkori Szakdolgozat formai követelményeinek felelnek meg, melyet a hallgatók elérhetnek a witch szerverről.
Projektdolgozat leadási határideje: a 13. oktatási héten a témavezető által meghatározott nap.

A félévközi aláírás követelményei: a konzultációkon való részvétel a fentieknek megfelelő számú alkalommal és a témavezető oktató által elfogadott aktivitással.

A féléves érdemjegy a félévközi aktivitás és a dolgozat alapján kerül kialakításra.

Egyéb fontos információk:
A témaválasztás a Komplex projekten kívül a Szakdolgozatra, valamint a Szakmai gyakorlatokra is vonatkozik. A téma megváltoztatása a témavezető oktató engedélyével lehetséges. A témavezető változtatása a tanszékvezető és a tantárgyfelelős írásbeli engedélyével lehetséges, a hallgatói kérelmet a tantárgyfelelősnél kell benyújtani.
Követelmények a vizsgaidőszakban:
A témavezető által adott érdemjegyet a tantárgyfelelős írja be az ETR-be az általa meghatározott időpontban. A jegybeírásra az ETR-ben nem kell feljelentkezni.

**Program (előadás):**

Nincs.

**Program (gyakorlat):**

Hét Előadás Gyakorlat
1. - tájékoztató
2. - témák meghirdetése
3. - pályázatok elbírálása, eredményének kihirdetése, konzultációk
4. - konzultációk
5. - konzultációk
6. - konzultációk
7. - konzultációk
8. - tavaszi szünet
9. - konzultációk
10. - konzultációk
11. - konzultációk
12. - konzultációk
13. - projektdolgozat leadása
14. - dolgozatok értékelése, javítása
15. - dolgozatok értékelése, javítása